b'\n_START_ARTICLE_\nPieks\xc3\xa4m\xc3\xa4en kaupungintalo\n_START_PARAGRAPH_\nPieks\xc3\xa4m\xc3\xa4en kaupungintalo on vuodelta 1973, ja se on Arto Sipisen ja Mane Hertzerin suunnittelema. Kaupunginhallitus on esitt\xc3\xa4nyt ett\xc3\xa4 talo puretaan, sill\xc3\xa4 sen korjaaminen maksaisi seitsem\xc3\xa4n miljoonaa euroa. Rakennuksessa ty\xc3\xb6skentelevien 50 hengen ty\xc3\xb6tilat sijoitettaisiin muihin torin ymp\xc3\xa4rill\xc3\xa4 oleviin rakennuksiin. Uuden rakentamista ei suunnitella, sill\xc3\xa4 kuntaliitosten mukana tulleita hallintorakennuksia on Pieks\xc3\xa4m\xc3\xa4ell\xc3\xa4 useita. Jos talo puretaan, sen paikalle on ehdotettu esimerkiksi asuintaloja._NEWLINE_Purkamista on vastustettu, mutta ymp\xc3\xa4rist\xc3\xb6ministeri\xc3\xb6 ja Etel\xc3\xa4-Savon ely-keskus eiv\xc3\xa4t pid\xc3\xa4 rakennuksen suojelua tarpeellisena.'